חדשות 2: עד המדינה לשעבר מדבר מהכלא על קריסת תיק הברנוער: "אם אני אפול גם המפעילים ייפלו. עשו ממני חלאת אדם"
20/03/2013 11:02 | עד המדינה לשעבר מדבר מהכלא על קריסת תיק הברנוער: "אם אני אפול גם המפעילים ייפלו. עשו ממני חלאת אדם"
כתב האישום נגד עד המדינה: הטעה את פליסיאן - ושילם לו בתמורהעל פי כתב האישום שהוגש נגדו לפני עשרה ימים, במהלך תקופת הפעלתו כעד מדינה, ניהל הנאשם ערוצי תקשורת מקבילים עם חגי פליסיאן, כאשר אחד מהם נסתר מאנשי המשטרה ובו הציע לפליסיאן ליטול חלק בתוכנית לפיה הוא ישלח מסרון ויוקלט כשהוא אומר דברים, אשר תוכנם יוכתב לו מראש ויקשרו אותו לאירוע. על פי כתב האישום, הוא הטעה את פליסיאן לחשוב כי ההקלטה והמסרון ישמשו אותו למטרות רווח בלבד והבטיח לחגי 4,000 ש"ח תמורת שיתוף הפעולה.עוד נטען כי העד גרם לפליסיאן לומר דברים על מנת שיראו כהתוודות מוקלטת ברצח, הוא מסר את ההקלטה שביים לחוקרי המשטרה וטען בפניהם כי חברו אחראי לירי הקטלני. על בסיס "ראייה" זו, בנוסף לידיעות כוזבות אחרות שמסר העד, הוגש נגד פליסיאן כתב האישום בגין הרצח.הרצח במועדון הנוער הגאה ברנוער בתל אביב התרחש במוצאי שבת 1 באוגוסט 2009. אז, רעול פנים נכנס למועדון, ורצח ביריות שני צעירים - ניר כץ וליז טרובישי ז"ל - ופצע עוד 11 בני אדם.במשטרה מכחישים מכל וכל את טענות עד המדינה לשעבר ואומרים כי הן מופרכות.